**DĖL PAVADINIMO PANDĖLIO SENIŪNIJOS PANDĖLIO KAIMO GATVEI SUTEIKIMO**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2014 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, atsižvelgdama į Pandėlio seniūnijos Pandėlio kaimo gyventojų sueigos, įvykusios 2018 m. rugsėjo 6 d., nutarimą, Rokiškio rajono savivaldybės taryba n u s p r e n d ž i a: S u t e i k t i Pandėlio seniūnijos Pandėlio kaimo gatvei Elektrinės pavadinimą (priedas).

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gediminas Kriovė

Rokiškio rajono savivaldybės tarybai

**SPRENDIMO PROJEKTO ,,DĖL PAVADINIMO PANDĖLIO SENIŪNIJOS PANDĖLIO KAIMO GATVEI SUTEIKIMO“ AIŠKINAMASIS RAŠTAS**

**Tarybos sprendimo projekto tikslas** – suteikti Pandėlio seniūnijos Pandėlio kaimo gatvei Elektrinės pavadinimą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2014 m. sausio 25 d. įsakymas Nr. 1V-57 ,, Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** 2018-09-06 vyko Pandėlio seniūnijos Pandėlio gyventojų sueiga, kurioje svarstytas pavadinimo Pandėlio kaimo gatvei, einančiai link Buivėnų kaimo pavadinimo suteikimas. Nutarta siūlyti šią Pandėlio kaimo gatvę pavadinti Elektrinės gatve.

 **Galimos pasekmės, priėmus siūlomą tarybos sprendimo projektą:**

 **teigiamos** – gatvei suteikus pavadinimą, Adresų registre bus galima suteikti adresus pastatams, statiniams, žemės sklypams ir kitiems objektams.

 **neigiamos** –nėra.

 **Šio sprendimo nauda Rokiškio rajono gyventojams.** Suteikus gatvei pavadinimą rajono gyventojai gatvę galės surasti GPS navigacijoje.

 **Finansavimo šaltiniai ir lėšų poreikis.** Lėšų poreikio nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Pandėlio seniūnijos seniūno pavaduotojas,

laikinai einantis seniūno pareigas Gediminas Kriovė